hotchpotch/miracl-hf-unified huggingface dataset:
Mdina
Mdina eli ”hiljainen kaupunki” on Maltan entinen pääkaupunki. Se on yksi maailman parhaiten säilyneistä keskiaikaisista kaupungeista. Yksi kaupungin kuuluisimmista nähtävyyksistä on Mdinan katedraali. Nykyään kaupungissa ei sallita autoliikennettä, vaan kulku tapahtuu kävellen kapeita kujia pitkin.
Vuonna 2017 kaupungissa asui noin 240 asukasta, kun vuoden 2011 väestönlaskennassa asukasluku oli 239.
Starship Troopers
Starship Troopers on Robert A. Heinleinin science fiction -romaani. Se julkaistiin alun perin jatkokertomuksena "The Magazine of Fantasy & Science Fiction" -lehdessä loka–marraskuussa 1959 nimellä "Starship Soldier", ja samana vuonna kirjana. Heinlein on kertonut kirjan synnystä että hän oli kesken toisen kirjan kirjoittamista äimistynyt lehdestä lukemastaan kaavailusta, että Yhdysvallat ryhtyisi yksipuoliseen aseistariisuntaan, ja sai kimmokkeen kirjoittaa tarinan, jossa filosofiselta ja historialliselta kannalta tarkastelisi niitä syitä, miksi ihmiset yleensä sotia käyvät.
Kirja kertoo nuoren filippiiniläissotilaan Juan "Johnnie" Ricon liittymisestä Maan liittovaltion () eliittijoukkoihin, Mobile Infantryyn (MI). MI on futuristinen sotilasjoukko, joka on varustettu taistelupanssarein ja tekee maihinlaskuja vieraille planeetoille. Ricon sotilasura etenee värvätystä aliupseeriksi ja upseeriksi ihmisten ja "Bugs"-nimisen hyönteislajin tähtienvälisen sodan kuluessa.
"Starship Troopers" voitti parhaan romaanin Hugo-palkinnon 1960 ja vaikutti Gordon R. Dicksonin "Dorsai"-sarjan ohella sotilaallisen science fictionin genren syntyyn. Siitä on tehty useita elokuvia ja pelejä, kuuluisimpana Paul Verhoevenin vuoden 1997 elokuva "Starship Troopers – universumin sotilaat". Romaani on myös kerännyt arvosteluja yhteiskunnallisista ja poliittisista teemoistaan ja syytöksiä militarismista.
Kirjaa ei ole suomennettu.
Lari (nimi)
Lari on suomalainen miehen etunimi. Larin nimipäivä on 13. heinäkuuta. Sanasta "hilarus" () ovat muodostuneet nimet Ilari ja Lari, latinankielisenä nimenä on myös Hilarius.
Väestörekisterikeskuksen mukaan on Lari-nimen Suomessa saanut vuoden 2009 loppuun mennessä 1 850 miestä ja alle viisi naista. Nimi on tullut käyttöön vasta 1900-luvun puolivälin aikoihin.
Nimeen liittyvät pyhän muistopäivät ortodoksisessa kalenterissa ovat:
Lester Bangs
Leslie Conway "Lester" Bangs (13. joulukuuta 1948 – 30. huhtikuuta 1982) oli yhdysvaltalainen eksentrinen rocktoimittaja, muusikko ja Lou Reed -fani. Bangsin gonzo- ja beat-vaikutteista kirjoitustyyliä luonnehditaan radikaaliksi ja luovaksi. Bangs työskenteli muun muassa Creem- ja Rolling Stone -musiikkilehdille. Bangs kuoli 33-vuotiaana luultavasti vahingossa tapahtuneeseen lääkkeiden yliannostukseen, pitkään jatkuneen flunssan päätteeksi.
Bangs syntyi Kaliforniassa teksasilaislähtöisten vanhempien perheeseen. Hänen isänsä Conway Bangs oli tuurijuoppo kuorma-autonkuljettaja ja äitinsä Norma Bangs vannoutunut Jehovan todistaja. Äiti otti nuoren Leslien usein mukaansa saarnaustyöhönsä ja rajoitti lapsen harrastuksia. Vanhemmat muuttivat erilleen kun Leslie oli kahdeksanvuotias. Pian tämän jälkeen isä-Bangs kuoli tulipalossa. Norma Bangs meni töihin ravintolaan, ja Leslie pääsi ajoittain uppoutumaan kiinnostuksensa kohteisiin: kirjallisuuteen ja musiikkiin, etenkin jazziin ja elokuvamusiikkiin.
Bangs alkoi käyttää itsestään nimeä "Lester" ennen lukioikää. Lukiossa hän kasvatti pitkän tukan eikä noudattanut koulun sääntöjä. Suhteet joihinkin opettajiin olivat kireät ja Bangs erotettiin koulusta määräajaksi useaan otteeseen. Hän toimi kuitenkin aktiivisesti koulun näytelmä- ja puhetaitokerhoissa ja menestyi niissä. Myös äidinkielenopinnot sujuivat erinomaisesti, vaikka opettajat vaihtuivat.
Bangs halusi ammattikirjoittajaksi, ja unelmoi muuttavansa New Yorkiin. Asuminen uskovaisen äidin kanssa oli vaikeaa, etenkin Lesterin löydettyä rock-musiikin The Beatlesin, Rolling Stonesin, Bob Dylanin ja Yardbirdsin kautta. Bangs janosi uusia kokemuksia, ja kokeili monenlaisia päihteitä alkoholin lisäksi. Romilar-yskänlääke muodostui pitkäaikaiseksi addiktioksi.
Bangs kehitti kirjoitustyylin, joka ei kumartanut kuvia. Hän ryhtyi freelancetoimittajaksi 1969, 20-vuotiaana. Bangs kirjoitti aluksi lähinnä levyarvosteluja Rolling Stone -lehteen, ja vuodesta 1970 alkaen myös Creemiin. Sittemmin Bangs muutti Detroitiin Creemin toimittajaksi tekemään levy- ja konserttiarvioita sekä artistihaastatteluja ja muita artikkeleita. Bangs ajautui välirikkoon Rolling Stone -lehden johtoportaan kanssa 1973 ja lopetti vakituisen työn Creemissä 1976. Tämän jälkeen hän kirjoitti artikkeleita moniin eri lehtiin, muiden muassa Village Voiceen, Stereo Review'hun ja New Musical Expressiin.
Bangs kirjoitti Blondie-yhtyeestä samannimisen kirjan, joka julkaistiin 1980. Yhdessä Paul Nelsonin kanssa hän kirjoitti Rod Stewartista vuonna 1981 julkaistun teoksen "Rod Stewart". Bangs toimitti osuuksia lukuisiin musiikkiantologioihin ja hakuteoksiin.
Kirjallisesti lahjakas Bangs teki oivaltavaa ja toimivaa lyriikkaa. Bangsillä oli kova halu oppia soittamaan jotakin instrumenttia. Saksofoni, kitara, piano ja rummut jäivät yrityksen asteelle, mutta huuliharpun soitto ja laulu sujuivat tyydyttävästi. Bangs julkaisi omia kappaleitaan soolosinglellä ja teki yhteistyötä eri artistien kanssa, niin konserteissa kuin levyilläkin. Ajoittain Bangs keskittyi musiikkityöhönsä niin, että kirjoituspalkkiot eivät riittäneet kunnon elantoon.
Rieti
Rieti on kaupunki Italiassa Lazion hallinnollisella alueella Rietin maakunnassa. Se sijaitsee noin 80 kilometriä koilliseen Roomasta. Kaupungin pinta-ala on 206 neliökilometriä ja väkiluku vajaat 50 000.
Rietissä olevalla "Piazza San Rufo".-aukiolla sijaitsee Italian maantieteellinen keskipiste, joka tunnetaan latinankielisellä nimellä Umbilicus Italiae.
Rietin alue oli alun perin Sabine-heimon aluetta. 200-luvulla siitä tuli Rooman valloituksen jälkeen merkittävä tieverkon solmukohta. Rooman valtakunnan kukistuttua barbaarit tuhosivat Rietin, mutta kaupunki jälleenrakennettiin myöhemmin roomalaisten avustuksella.
Rietiin pääsee moottoritietä A1, joka kulkee Roomasta Firenzeen, jäämällä Ortessa ja jatkamalla tietä SS.79. Kaupunkiin on myös rautatieyhteys.
Homokysteiini
Homokysteiini (CHNOS) on elimistössä metioniinin aineenvaihduntatuotteena syntyvä aminohappo. Nimi kertoo, että yhdiste on rakenteeltaan kysteiinin homologi, ts. sen molekyylissä on yksi CH-yksikkö enemmän kuin kysteiinissä.
Homokysteiiniä muodostuu soluissa ravinnossa saadusta rikkipitoisesta aminohaposta metioniinista. Se voi muuttua takaisin metioniiniksi folaatin ja B12-vitamiinin vaikutuksesta. Sen tehtävistä elimistössä ei ole tietoa.
Homokysteiini on viime vuosina ollut laajan kiinnostuksen ja tutkimuksen kohteena, koska kohonnut veren homokysteiinipitoisuus näyttää olevan sydän- ja verisuonitautien riskitekijä ja liittyy yleensä melkein kaikkiin pitkäaikaissairauksiin ja vanhenemismuutoksiin. Tutkimustulokset ovat osin ristiriitaisia.
Toisin kuin Terveyskirjaston artikkelin alaotsikossa sanotaan, veren suuri homokysteiinipitoisuus voi siis olla huolen aihe, sillä se voi olla myös yksi Alzheimerin taudin syy, joskin toiset tutkimustulokset antavat ymmärtää, ettei yhteyttä ole. Esimerkiksi marraskuussa 2014 julkaistujen hollantilaistutkimuksen tulosten mukaan B12-vitamiinilla ja foolihapolla saatu homokysteiinipitoisuuden väheneminen ei estänyt muistin heikkenemistä.
Stacked Actors
Stacked Actors on Foo Fightersin vuonna 2000 Australiassa julkaistu single. Vaikka sitä ei myyty muualla, oli se kuitenkin promootiotarkoituksessa radiosoitossa ympäri maailman. Kappale julkaistiin vuonna 1999 yhtyeen albumilla "There Is Nothing Left to Lose". Kappale on albumin harvoja raskaita kappaleita ja siinä voi kuulla grunge-vaikutteita.
Kappaleen sanoitusten on usein oletettu viittaavan Kurt Cobainin kuolemaan. Toisaalta osa kuuntelijoista on tulkinnut kappaleen kertovan losangelesilaisten pinnallisuudesta, joten tulkintatapoja on monia.
Avioniikka
Avioniikka () tarkoittaa ilmailuelektroniikkaa. Termi syntyi 1970-luvulla Yhdysvalloissa, kun elektroniikan kustannusosuus sotilaslentokoneiden valmistamisessa kasvoi merkittävästi.
Sanan keksijänä pidetään Philip J. Klassia, joka johti sanan "avionics" sanoista "aviation" (ilmailu) ja "electronics". Suomen kieleen tuli 1980-luvulla lainasana "avioniikka".
Avioniikka tarkoittaa kaikkia ilma-aluksissa käytettyjä elektroniikkajärjestelmiä.
Avioniikkaa ovat kommunikaatiolaitteet, radiosuunnistuslaitteet (ks. navigointi), lennon- ja moottorienvalvontamittaristojen uudet versiot (perinteiset olivat mekaanisia) ja sähköiset hallintalaitteet.
Se sisältää myös jopa sadat eri elektroniikkalaitteet, jotka on asennettu ohjaamaan tai valvomaan lentokoneen järjestelmiä.
Avioniikkaan voi kuulua myös ilma-aluksen kuljettamia elektronisia hyötykuormia. Yksittäinen laite voi olla esimerkiksi etsintävalonheitin poliisihelikoptereita varten tai yhtä monimutkainen kuin lentokaukovalvontatutka, joka havaitsee muut "omat" ja "vihollisen" lentokoneet jopa satojen kilometrien päästä.
Avioniikan valmistajia ovat esimerkiksi Yhdysvalloissa toimiva Honeywell (Collins), EU:ssa toimivat Thales ja SAFRAN sekä venäläinen KRET.
Vorbis
Vorbis on patentiton ja lisenssimaksuton häviöllinen äänenpakkausmenetelmä, joka pohjautuu avoimeen lähdekoodiin. Se on joidenkin puolueettomien testien mukaan äänenlaadultaan parempi kuin MP3, muttei ole voittanut sitä laitetuessa ja yleisyydessä. Sen kehittämistä on ohjannut Xiph.org-säätiö. Vorbis-hanke aloitettiin 1998 kun Fraunhofer Gesellschaft, MP3:n kehittäjä, ilmoitti alkavansa periä lisenssimaksuja MP3-tekniikasta. Tarve vapaasti käytettävälle ja lisenssimaksuttomalle äänenpakkausmenetelmälle oli niin suuri, että hanke nähtiin tarpeelliseksi. Lopullinen versio 1.0 julkaistiin 19. heinäkuuta 2002.
Ogg on tiedostomuoto, johon Vorbis-pakattu ääni usein yksikseen tallennetaan. Vorbis-koodekilla pakattua ääntä voi käyttää myös esimerkiksi ääniraitana DivX-pakatun videon kanssa.
Vorbis-muotoista ääntä pakkaavat ja toistavat ohjelmat ovat vapaasti kaikkien käytettävissä, ja jotkin suositut videopelit ovat käyttäneet niitä äänitehosteisiin ja musiikin tallentamiseen; esimerkiksi suositun "Unreal"-pelisarjan luoja Epic Games käyttää nykyään peleissään Vorbis-pakattua ääntä. Musiikin suoratoistopalvelu Spotify hyödyntää laajasti Vorbis-tekniikkaa.
Ogg Vorbisia voidaan käyttää myös Internet-radioissa esimerkiksi Icecast-lähetysmenetelmän kautta, mikä mahdollistaa täysin ilmaisen nettiradiolähetysmenetelmän.
Ogg Vorbis ja videoformaatti Ogg Theora mainittiin alun perin HTML5:n standardiehdotuksessa suosituksena, mutta maininta poistettiin standardista Applen ja Nokian vaatimuksesta.
Ogg Vorbisia purkavia piirejä ei ole juurikaan olemassa, joten sitä käyttävien kannettavien laitteiden toistoaika on lyhyempi esimerkiksi MP3:een verrattuna. Ilmaiseen Ogg Vorbisiin verrattuna MP3:n lisenssimaksu oli 0,75 dollaria laitetta kohti tai vähintään 15 000 dollaria vuodessa. MP3-formaatin patentit vanhenivat huhtikuussa 2017, joten sekin on nykyisin vapaa tiedostoformaatti.
Vapaan, modernin äänenpakkauksen kehitys on edennyt Vorbiksesta. Vuonna 2012 esitetty avoin Opus -pakkaus edustaa markkinoiden parhaimmistoa äänenlaadussa, on osa WebRTC -rajapintaa ja on laajasti käytössä esimerkiksi Youtube-videopalvelussa.
Vorbis formaatin määritykset ovat vapaasti käytettävissä. Xiph.Org säätiö kuitenkin varaa itselleen oikeuden muuttaa määrityksiä ja myöntää sertifikaatteja. Kirjastot julkaistaan BSD-lisenssillä ja loput työkaluohjelmat GPL-lisenssillä.
Crazy for You
Crazy for You on yhdysvaltalaisen poplaulajan Madonnan single "Hulluna sinuun" -elokuvan soundtrackiltä. John "Jellybean" Benitezin tuottama kappale julkaistiin ensimmäisen kerran 1985 ja uudelleenjulkaisuna 1991. "Crazy for You" menestyi hyvin, saavuttaen Yhdysvaltain Billboard-listan ykkössijan ja Britannian singlelistan sijan #2. Suomessa se ylsi virallisen singlelistan sijalle 9.
Madonna esitti elokuvassa yökerhon tanssijatarta. Balladin musiikkivideolla Madonna laulaa elokuvassa nähtävien kahden muun hahmon rakkaussuhteesta. Videon ohjasi elokuvan ohjaaja Harold Becker.
"Crazy for You" oli yhdessä "Gamblerin" kanssa Madonnan ensimmäinen pelkästään soundtrackiä varten tehty kappale, ja kummatkin kappaleet kuultiin elokuvassa. Erityisesti Madonnan ihailijat pitivät "Crazy for Yousta", joka nousi nopeasti radioiden toivelistoille. "Crazy for Youn" suosion myötä elokuvan nimi "Vision Quest" muutettiin Euroopan julkaisun yhteydessä "Crazy for Youksi". 
Kappaleesta on olemassa yhdeksän virallista versiota. Kappale löytyy myös Madonnan kokoelmalta "The Immaculate Collection", ja balladi-kokoelmalta "Something to Remember".
Seinäjoen jäähalli
Seinäjoen jäähalli sijaitsee Jouppilanvuoren kupeessa jääurheilukeskuksen alueella. Nykyinen jäähalli valmistui vuonna 2004. Suomi-sarjan jääkiekkojoukkue S-Kiekko (aiemmin SHT eli Seinäjoen Hockey Team) pelaa uuden hallin valmistumisen myötä kotiottelunsa siellä, kun aiemmin se pelasi Seinäjoen vanhemmassa jäähallissa.
Uuden hallin yleisökapasiteetti on 850, joista istumapaikkoja on 500. Istumapaikat ovat kuppi-istuimia. Uusi halli eli Seinäjoen jäähalli II onkin ns. harjoitushalli, joka on alun perin tarkoitettu pääasiassa harjoittelulle. Yleisöennätys on kauden 2005 Suomi-sarjan toisesta loppuottelusta SHT-HeKi, jota seurasi 1012 katsojaa. Halli on ollut täynnä myös hallin avausottelussa SHT-Sport, harjoitusottelussa Tappara-Ässät sekä B-nuorten Mestiksen pronssiottelussa S-Kiekko-Diskos keväällä 2013.
Uuden hallin rakennusinvestoinnit olivat yhteensä noin 1,7 miljoonaa euroa. Kaukalon koko on 26 x 58 metriä.
Seinäjoen jäähalli Oy:n suurin omistaja on Seinäjoen kaupunki.
Seinäjoella on vuosien saatossa pelattu useita maaotteluita. Viimeksi sellainen pelattiin 9. marraskuuta 2007, kun Suomen alle 19-vuotiaiden maajoukkue kaatoi Seinäjoen uudessa jäähallissa Tanskan lukemin 4-1.
Myös kaukalopalloseura Pallo & Boys pelaa uudessa hallissa. Seinäjoen junioritoimintaa pyörittävät jääkiekkoseurat S-Kiekko ja Seinäjoen Kiekkokerho käyttivät myös vanhaa hallia sen sulkemiseen asti. Näiden lisäksi halleja käyttää myös Seinäjoen taitoluistelijat. Taitoluistelijat järjestävät hallissa säännöllisesti myös tapahtumia, kuten taitoluistelukilpailuja ja näytöksiä.
Vanhassa jäähallissa (Atria-hallissa) yleisökapasiteetti oli noin 1000 ja istuimena oli ainoastaan puupenkit. Vanha jäähalli rakennettiin vuonna 1985 väliaikaiseksi jäähalliksi. Atria-hallia on käytetty myös muihin tarkoituksiin ja esimerkiksi vuonna 2007 se toimi Tangomarkkinoiden tanssilavana. Myös vanhassa hallissa on pelattu nuorten jääkiekkomaaotteluita. Halli suljettiin maaliskuussa 2018 ja sen tilalle rakennetaan uusi kilpahalli.
Inlandsbanan
Inlandsbanan () on Pohjois-Ruotsissa sijaitseva rautatieosuus, jonka pituus on noin 1 300 kilometriä. Rataosuuden hallinnoinnista ja ylläpidosta huolehtii radanvarren kuntien omistama Inlandsbanan AB. Rataosuus alkaa Kristinehamnista ja päättyy Jällivaaran. Vuosina 1908–1937 rakennettu rautatie kulkee Pohjois-Ruotsin keskiosan läpi.
Rataosa on yksiraiteinen ja sähköistämätön, eikä radalla ole junien automaattista kulunvalvontaa tai kauko-ohjausta.
Vuoden 1907 valtiopäivillä annettiin päätös Östersundin ja Ulriksforsin välisen radan rakentamisesta. Seuraavaksi päätettiin rakennettavaksi osuus Ulriksfors–Volgsjö vuonna 1911, ja vuonna 1912 päätettiin osuuden Sveg–Brunflo rakentamisesta. Radan viimeisen osuuden Vilhelmina–Jällivaara rakentamispäätös tehtiin 1917. Tämän jälkeen Ruotsin valtio hankki omistukseensa yksityiset rautatieyhtiöt Svegin ja Kristinehamnin väliltä.
Rataosuuden oli tarkoitus valmistua 1924, mutta työvoimapulan ja laman vuoksi se valmistui 13 vuotta aikataulustaan myöhässä.
Vähäliikenteisen ja purettavaksikin aiotun Inlandsbananin kunnossapito ja liikennöinti siirtyi Ruotsin valtiolta Inlandsbanan AB:lle vuonna 1993 radanvarren kuntien aktiivisuuden ansiosta. Yritys hoitaa rataosan henkilö- ja tavaraliikennettä sekä vastaa radan kunnossapidosta. Henkilöliikennettä radalla on pääasiassa vain turistisesongin aikana, eivätkä henkilöjunat kulje rataosan päästä päähän.
Inlandsbanan muodostuu kaikkiaan kolmesta erillisestä rataosasta:
Rataosuuksilla Kristinehamn–Filipstad sekä Brunflo–Östersund liikennöidään Liikenneviraston hallinnoimalla rataosuudella.
Saul Kripke
Saul Aaron Kripke (s. 1940) on yhdysvaltalainen filosofi ja loogikko. Hän on Princetonin yliopiston emeritusprofessori ja on sen jälkeen opettanut New Yorkin kaupunginyliopiston CUNY Graduate Centerissä. Kripken työllä on ollut huomattava vaikutus logiikassa ja kielifilosofiassa. Suurin osa hänen töistään on julkaisemattomia nauhoituksia ja käsikirjoituksia.
Kripke tunnetaan parhaiten neljästä kontribuutiosta filosofiaan:Kripke oli mahdollisten maailmojen semantiikan kehittäjä suomalaisen Jaakko Hintikan ja ruotsalaisen Stig Kangerin ohella. Mahdollisten maailmojen semantiikan nk. K-tulkinta on nimetty Kripken mukaan.
Kripken kolme luentoa muodostavat hyökkäyksen deskriptivistä (Frege, Russell) referenssin teoriaa vastaan, jonka mukaan nimi (esimerkiksi Aristoteles) on vain kuvauksen (esimerkiksi filosofi, Platonin oppilas) lyhenne. Nimi poimii aina sen olion, joka tyydyttää kuvauksen, joka nimeen liittyy. Kripke esittää useita esimerkkejä, joiden tarkoitus on osoittaa deskriptivismi mahdottomaksi. (Esimerkiksi Aristoteles olisi voinut kuolla 2-vuotiaana, eikä häneen liittyisi silloin lainkaan em. ominaisuuksia. Kuitenkin tuntuu mielettömältä kiistää, etteikö hän todella olisi Aristoteles.) Vaihtoehdoksi Kripke esitti "kausaalista referenssin teoriaa". Sen mukaan nimi viittaa objektiin kausaalisen yhteyden perusteella, joka välittyy puhujayhteisöjen läpi. Nimi on Kripken sanoin "kiinteä nimittäjä" ("rigid designator"), joka poimii aina saman objektin kaikista mahdollisista maailmoista. Tämän jälkeen kausaalisia referenssin teorioita ovat kehittäneet muun muassa Micheal Devitt, Keith Donnellan ja Hilary Putnam. Kaikki eivät kuitenkaan teoriaa ole hyväksyneet, tunnetuimpina John Searle, Richard Rorty ja Alonzo Church. Putnam on myös muuttanut näkemystään.
Kripke myös teki tunnetuksi käsitteen a posterioriset välttämättömyydet, asiantilat, jotka ovat välttämättä tosia, mutta ne voidaan tietää ainoastaan empiirisen tutkimuksen perusteella. Esimerkiksi ”Aamutähti on Iltatähti”, ”Cicero on Tullius” ja muut identiteettiväitteet, joissa eri nimet viittaavat samaan objektiin.
Vuonna 1973 nimellä "Reference and Existence" pidetyissä luennoissa Kripke jatkoi "Naming and Necessityn" tematiikkaa. Luentoja ei ole kuitenkaan julkaistu.
Nimellä "Wittgenstein on Rules and Private Language" julkaistuissa luennoissa, Kripke esittää kiinnostavan tulkinnan Wittgensteinin myöhäisajattelusta, joskin hänen tulkintaansa on kritisoitu historiallisesta epätarkkuudesta. Monet filosofit käyttävätkin Kripken kirjasta nimitystä "”Kripkenstein”", sillä monia sen argumenteista Wittgenstein olisi tuskin itse hyväksynyt.
Agnese Possamai
Agnese Possamai (s. 17. tammikuuta 1953 Lentiai, Italia) on italialainen entinen keskimatkojen juoksija, joka menestyi erityisesti sisäradoilla.
Possamain ensimmäinen arvokisamitali oli sisäratojen EM-kisoissa 1981 Grenoblessa saavutettu Euroopan mestaruus 1 500 metrin juoksussa ajalla 4.07,49. Seuraavana vuonna sisäratojen EM-kisoissa Milanossa hän voitti 3 000 metrin juoksun ajalla 8.53,77, joka oli kisaennätys. Vuonna 1983 sisäratojen EM-kisoissa Budapestissä hän juoksi 3 000 metrillä hopealle ajallaan 9.04,41. Vuonna 1985 hän voitti sisäratojen Euroopan mestaruuden Ateenassa 3 000 metrillä ajalla 8.55,25 ja sijoittui toiseksi sisäratojen MM-kisoissa Pariisissa samalla matkalla ajalla 9.09,66.
Cherish (Madonnan kappale)
Cherish on yhdysvaltalaisen poplaulaja Madonnan kolmas single hänen neljänneltä studioalbumiltaan "Like a Prayer" vuonna 1989. Madonnan ja Patrick Leonardin tuottama kappale sai positiivista palautetta kriitikoilta ja nousi Yhdysvaltain Billboard-listan kakkoseksi. Britanniassa sen paras sijoitus oli singlelistan sija #3. Kappale on Madonnan seitsemästoista top10-listalle päässyt kappale Yhdysvaltain Billboard-listalla. Suomessa se ylsi virallisen singlelistan sijalle 19. Kappaleesta on olemassa seitsemän eri versiota.
"Cherishin" musiikkivideo, jonka on ohjannut Herb Ritts, on mustavalkoinen. Se kuvattiin meren rannalla Los Angelesissa kesällä 1989. Videolla Madonna roiskii ja ui matalassa vedessä mustassa asussaan. Hän pullistelee lihaksiaan, keimailee leikkisästi ja ui merenneidon kanssa. Videolla miespuolista merenneitoa esittää Tony Ward, joka on yksi Madonnan entisistä rakastajista. Ward esiintyy myös Madonnan kappaleiden "Erotica" ja "Justify My Love" musiikkivideoilla.
Generator
Generator on yhdysvaltalaisen rockyhtye Foo Fighters yhtyeen vuonna 2000 julkaistu single. Kappale julkaistiin Australiassa ja Euroopassa. Kappale on tunnettu Foo Fightersin vuonna 1999 ilmestyneeltä "There Is Nothing Left to Lose" -albumilta.
Frendit (albumi)
Frendit on Tiktakin ensimmäinen, 22. marraskuuta 1999 julkaistu studioalbumi. Albumi nousi ensimmäisellä listaviikollaan Suomen virallisen albumilistan 23:nnelle sijalle, mutta nousi jo neljännellä listaviikollaan listan toiseksi, joka on myös sen paras sijoitus. Albumia on myyty yli 94 000 kappaletta, joka oikeuttaa tuplaplatinalevyyn.
Albumi sisältää 11 kappaletta sekä bonusraitoina akustisen version esikoissinglestä ”Sekoitat mun maailman” ja karaokeversion ”Lopeta”-kappaleesta. CD:llä on mukana myös CD-ROM-sovellus, jossa on videot ”Sekoitat mun maailman”- ja ”Lopeta”-kappaleista, valokuvia sekä kappaleiden sanoitukset.
"Frendit" -albumilta julkaistiin neljä singleä. Esikoissingle ”Sekoitat mun maailman” menestyi hyvin, nousten parhaimmillaan singlelistan toiseksi. Toinen single ”Lopeta” viimeistään nosti Tiktakin suosioon: Singlelistalla kappale kävi parhaimmillaan kolmantena ja lokakuussa 1999 kappale voitti Jyrki Hit Challengen. Myös kaksi seuraava singleä ”Sydän lyö” ja ”Minne vaan” menestyivät hyvin.
Tiktakin esikoislevy "Frendit" sai jatkoa noin vuosi sen julkaisusta, kun siitä julkaistiin 13. marraskuuta 2000 niin sanottu ”platinapainos”, Frendit / Friends. Kaksilevyinen julkaisu sisältää muun muassa uusia versioita "Frendit"-albumin kappaleista, kaksi aiemmin julkaisematonta kappaletta sekä englanninkieliset versiot levyn kappaleista. Molemmat CD:t sisältävät myös CD-ROM-sovellukset, joilla on musiikkivideot kappaleista ”Lopeta”, ”Minne vaan”, ”Upside Down” ja ”Don’t Turn Back”.
Toinen levyn uusista kappaleista, ”Leijailen”, julkaistiin singlenä elokuussa 2000 ja se nousi singlelistalle viideksi viikoksi, parhaimmillaan 10:nneksi. Myös kappaleet ”Christmas (Baby Please Come Home)”, ”Upside Down” ja ”Don’t Turn Back” julkaistiin singlenä, mutta ne eivät menestyneet suomenkielisten singlejen tavoin.
Englanninkielinen albumi, "Friends", julkaistiin myös Yhdysvalloissa, jossa Tiktak teki muutaman lyhyen kiertueen nimellä Tik ’N’ Tak.
Altyntagh
Altyntagh (myös Astyn-Tagh ja Altun Shan) on vuoristo Keski-Aasiassa, Kiinan koillisrajalla. Se erottaa Tiibetin Xinjiangista ja Gobin autiomaasta. Vuoristo on noin 650 kilometrin pituinen.
Secret (kappale)
Secret on yhdysvaltalaisen poplaulajan Madonnan ensimmäinen singlejulkaisu albumilta "Bedtime Stories". "Secret" julkaistiin syyskuussa 1994. Madonnan ja Dallas Austinin tuottama kappale sijoittui Yhdysvaltain Billboard-listan kakkoseksi ja Britannian singlelistalla sijalle 5. Alun perin Shep Pettibone sävelsi kappaleen, mutta tuotantoon liittyvien erimielisyyksien takia hän ja Madonna päättivät perua projektin.
Kappale merkitsi Madonnan uralla jälleen muutosta. Sen sanoitukset ohjasivat Madonnan imagoa siistimmäksi ja romanttisemmaksi seksiä tihkununeen "Erotica"-albumin suttuisen julkisuuskuvan jälkeen. Kappale alkoi myös lähestyä R&B-musiikkia.
Valokuvaaja Melodie McDanielin ohjaama "Secretin" musiikkivideo kuvattiin New Yorkin Harlemissa 10. syyskuuta 1994. Video on mustavalkoinen. Madonna markkinoi kappaletta internetissä lähettäen viestejä netinkäyttäjille. Vuonna 1994 tämä oli erittäin harvinaista ja uutta.
Eila Kännö
Eila Unelma Tellervo Kännö (o.s. Toivonen, 13. tammikuuta 1921 Hämeenlinna – 10. huhtikuuta 2009 Helsinki) oli sisäasiainministeriön poliisiosaston Ulkomaalaistoimiston päällikkö vuosina 1970–1984. Hänestä tuli Suomen tiukan ulkomaalaispolitiikan henkilöitymä. Tämä johtui siitä, että 1980-luvun alkuun asti Suomesta puuttui ulkomaalaislainsäädäntö. Ainoa säännös oli 1950-luvulla annettu ulkomaalaisasetus, jonka perusteella tehdyistä päätöksistä ei saanut valittaa. Näin ollen oikeuslähteenä oli aiempi hallintokäytäntö eli ulkomaalaistoimiston aiemmat ratkaisut, joista Kännö vastasi vuodesta 1970 alkaen. Lainsäädännön valmistelu oli myös sisäministeriön poliisiosaston vastuulla, joten ulkomaalaistoimiston olisi tullut itse valmistella säädökset, jos sellaiset olisi katsottu aiheellisiksi.
Koulutukseltaan Kännö oli varatuomari.
Kännö aloitti uransa kanslistina ja vuodesta 1961 keskusrikospoliisin tiedotustoimiston toimistopäällikkönä. Hän oli vastuussa Interpol-asioista 16 vuotta ja teki tänä aikana opintomatkoja muun muassa Scotland Yardiin ja Kanadan ratsupoliisiin. Hän oli ainoa naispuolinen poliisiupseeri ja sai lempinimen ”rouva Interpol”.
Margareta Keszeg
Margareta Keszeg (s. 31. elokuuta 1965) on romanialainen entinen keskimatkojen juoksija, joka menestyi erityisesti sisäradoilla.
Keszeg voitti pronssia Budapestin sisäratojen MM-kisoissa 1989 3 000 metrin juoksussa ajalla 8.48,70. Seuraavana vuonna hän voitti EM-hopeaa Glasgow'ssa sisäratojen EM-kisoissa samalla matkalla ajalla 8.57,50. 1991 Sevillan sisäratojen MM-kisoissa hän oli toinen 3 000 metrillä ajalla 8.51,51. Vuonna 1992 hän voitti Euroopan mestaruuden Genovassa sisäratojen EM-kisoissa 3 000 metrillä ajalla 8.59,80. 1993 Toronton sisäratojen MM-kisoissa hän oli samalla matkalla toinen ajalla 9.02,89. Keszegin viimeinen arvokisamitali oli EM-hopea 3 000 metrin juoksussa Pariisin sisäratojen EM-kisoissa 1994 ajalla 8.55,61.
Munasarjojen monirakkulaoireyhtymä
Munasarjojen monirakkulaoireyhtymä ("polycystic ovary syndrome" eli PCOS) on endokriininen eli umpierityssairaus, jota tavataan 5–10 prosentilla naisista. Tavallisimpana hormonihäiriönä hedelmällisessä iässä olevilla naisilla se on myös pääsyy näiden hedelmättömyyteen. Oireyhtymän oireet ja vaikeusaste vaihtelevat hyvinkin paljon. Vaikka sairauden varsinaisia syitä ei tiedetä, näyttää siltä, että insuliiniresistenssi ja PCOS ovat yhteydessä toisiinsa.
Munasarjojen monirakkulaoiryhtymään ei ole parannuskeinoa eikä se katoa itsestään.
Vuosien mittaan tätä sairautta on kutsuttu monella eri nimellä, esimerkiksi:
Se että munasarjoissa on kystoja tai rakkuloita ei tarkoita sitä, että naisella olisi PCOS, eikä jo diagnosoiduilla naisilla ole välttämättä monirakkulaisia munasarjoja. Vaikka lantionalueen ultraäänitutkimus on tärkeä diagnostinen keino, se ei ole suinkaan ainut. PCOS:n määrittäminen voi olla vaikeaa, sillä potilailla voi olla hyvinkin erilaisia oireita, jotka esiintyvät eri tavoin. Tästä syystä tätä sairautta pidetään nimenomaan oireyhtymänä eikä tautina, vaikka usein näkee nimitystä “polykystinen munasarjatauti”.
PCOS:sta käytetään yleisesti kahta määritelmää:
Rotterdam-määritelmä on laajempi ja näin kattaa myös esimerkiksi potilaita, joilla ei ole liikaa androgeeneja, kun taas NIH/NICHD-määritelmän täyttämisen edellytys on nimenomaan hyperandrogeenisuus. Tämä on tärkeää monesta syystä mutta erityisesti sen takia, että PCOS-tutkimuksia hyperandrogeenikoista ei voida ekstrapoloida sellaisille, joille ei ole liikaa androgeeneja.
Tavallisia oireita:
Löydöksiin luetaan:
Naiset, joilla on PCOS, ovat altistuneita seuraaville riskeille:Jotkut tutkimukset viittaavat siihen, että naiset, joilla on PCOS, saavat todennäköisemmin keskenmenon kuin naiset, joilla ei ole. Sen lisäksi PCOS-potilaiden epäsäännölliset kuukautiskierrot ja munasolun irtoamattomuus vaikeuttavat heidän raskaaksituloaan. Lääkkeillä ja ruokavalion muutoksilla pystytään kuitenkin usein mahdollistamaan normaali raskaus.
Tämän sairauden parhaasta diagnosointitavasta kiistellään edelleen, mutta esimerkiksi seuraavia kokeita tehdään:
Puuttuviin tai harvakseltaan tuleviin kuukautisiin ja liikakarvoitukseen löytyy myös muita syitä, esimerkiksi synnynnäinen lisämunuaishyperplasia eli CAH, Cushingin oireyhtymä, hyperprolaktinemia ja muita aivolisäke- tai lisämunuaissairauksia. Näitä on suljettava pois ennen kuin diagnoosi tehdään.
Puss / Oh, the Guilt
Puss / Oh, the Guilt on amerikkalaisten rockyhtyeiden Nirvanan ja The Jesus Lizardin helmikuussa vuonna 1993 julkaistu ""halkaisusingle"" (splitti). Kappale "Puss" on The Jesus Lizardin ja "Oh, The Guilt" on Nirvanan.
Puss / Oh, The Guilt oli sijalla 12 UK singles -listalla. "Puss" oli Jesus Lizard yhtyeen ensimmäinen Isossa-Britanniassa hittisingle. Oh, The Guilt oli Nirvanan viides Britanniassa julkaistu single. "Puss" kappaleen ensimmäinen julkaisu oli Jesus Lizardin albumilla "Liar". Steve Albini nauhoitti sen.
Barret Jones äänitti "Oh, the Guilt"in 7. huhtikuuta vuonna 1992. Kappale julkaistiin vuonna 2004 Nirvanan With The Lights Out -box-setillä ja seuraavana vuonna yhtyeen kokoelma-albumilla vuonna 2005. Singlen kannen on maalannut Malcolm Bucknall.
I’m Going to Tell You a Secret
I’m Going to Tell You a Secret on yhdysvaltalaisen poplaulajan Madonnan kiertuedokumentti hänen menestyksekkäältä vuoden 2004 "The Re-Invention Tour" -kiertueeltaan. Dokumentti sai ensi-iltansa Yhdysvaltain MTV-kanavalla 21. lokakuuta 2005. Dokumentin on ohjannut ruotsalainen Jonas Åkerlund, joka on tehnyt Madonnalle myös useita musiikkivideoita.
Dokumentin pituus on 120 minuuttia ja sen ovat tuottaneet Angela Becker, Susan Applegate, Keeley Gould ja Shelli Jury.
Dokumentti seuraa muun muassa Madonnan kiertuetanssijoiden elämää, konserttien harjoituksia, avajaisnumeroita ja konserttia Israelissa. Madonna kuitenkin kertoo dokumentissa myös Kabbalah Centre -lahkostaan ja myös hänen lapsensa Lourdes (s. 1996) ja Rocco (s. 2000) sekä aviomies Guy Ritchie nähdään mukana. Backstage-osuudet on kuvattu mustavalkoisina Madonnan aikaisemman "In Bed With Madonna" -dokumentin tavoin.
"I’m Going to Tell You a Secret" julkaistiin 20. kesäkuuta 2006 DVD:nä ja digitaalisesti ladattavaksi. Mukana tuli myös bonus-CD. Suomessa elokuva esitettiin televisiossa ensimmäisen kerran alkuvuonna 2006 nimellä "Madonna – Salaisuuteni" Nelosella.
DVD sijoittui muun muassa Yhdysvaltain, Britannian, Australian, Italian, Ranskan ja Brasilian DVD-myyntilistojen ykköseksi. Suomessa sijoitus oli DVD-listan #2.
DVD-dokumentilla nähdään lyhennetyt ja editoidut live-esitykset seuraavista kappaleista:
José Luis González
José Luis González (s. 8. joulukuuta 1957 Villaluenga de la Sagra, Espanja) on entinen espanjalainen keskimatkojen juoksija.
Gonzálezin ensimmäinen arvokisamitali oli Milanon sisäratojen EM-kilpailuissa 1982 voitettu 1 500 metrin juoksun kulta ajalla 3.38,70. Kaikkiaan hän voitti sisäratojen EM-kilpailuissa viisi kultaa ja yhden pronssin. Pireuksessa 1985 hän voitti 1 500 metriä ajalla 3.39,26 ja Madridissa 1986 ajalla 3.44,55. Sitten matka piteni ja González voitti sisäratojen Euroopan mestaruuden 3 000 metrillä Liévinissä 1987 ajalla 7.52,28 ja Budapestissa 1988 ajalla 7.55,29. Genovassa 1992 hän sai vielä 3 000 metrillä EM-pronssia.
Sisäratojen MM-kilpailuissa González saavutti hopeaa 1 500 metrillä Pariisissa 1985 ajalla 3.41,36 ja 3 000 metrillä Budapestissa 1989 ajalla 7.48,66.
Ulkoradoilla González teki vuonna 1985 Nizzassa uuden 1 500 metrin Espanjan ennätyksen 3.30,92 juostessaan kolmanneksi kilpailussa, jossa Steve Cram ja Sa’id Awita alittivat ensimmäisinä 3.30:n haamurajan. Hieman myöhemmin González paransi myös mailin Espanjan ennätystä lukemiin 3.47,79. Rooman MM-kisoissa 1987 hän voitti hopeaa 1 500 metrillä häviten vain Abdi Bilelle ajalla 3.38,03.
González voitti Espanjan mestaruuden 1 500 metrillä vuosina 1976, 1979, 1980 ja 1986 sekä 5 000 metrillä vuonna 1990.
Siviiliammatiltaan González on tekninen piirtäjä.
Rob Denmark
Robert Neil "Rob" Denmark (s. 23. marraskuuta 1968 Billericay, Essex) on entinen brittiläinen kestävyysjuoksija.
Denmarkin ensimmäinen arvokisamitali oli Sevillan sisäratojen MM-kisoissa 1991 voitettu pronssi 3 000 metrin juoksusta ajalla 7.43,90. Seuraavana vuonna hän juoksi ennätyksensä 5 000 metrin juoksussa, 13.10,24, Rooman GP:ssä. Barcelonan olympialaisissa hän oli 5 000 metrillä seitsemäs. Vuonna 1994 Denmark voitti kultaa Kansainyhteisön kisoissa Victoriassa 5 000 metrillä ja hopeaa Helsingin EM-kisoissa samalla matkalla ajalla 13.37,50.
Johannes XV
Johannes XV oli paavina elokuusta 985 – maaliskuulle 996.
Hänen paaviutensa aikana nousi keskustelu maallisen ja kirkollisen vallan suhteesta, ennen kaikkea Ranskan kuninkaasta, joka syrjäytti Reimsin arkkipiispan.
Huomautus numeroinnista: Johannes XV oli viidestoista Johannes-niminen paavi ja kutsui itseään sellaiseksi. Myöhemmissä kirjoituksissa numerointi on horjahdellut erään vastapaavin takia.
Johannes XIV
Johannes XIV oli paavina marras-joulukuulta 983 elokuun 20. päivään 984. Hän nousi paaviksi keisari Otto II:n suojattina. Keisarin kuoltua vastapaavi Bonifacius VII heitti Johannes XIV:n vankilaan, jossa hän kuoli joko nälkään tai myrkkyyn.
Here She Comes Now / Venus In Furs
Here She Comes Now / Venus in Furs on Velvet Undergroundin kappaleita versioiva split-single amerikkalaisilta rockyhtyeiltä Melvinsiltä ja Nirvanalta.
Singlestä julkaistiin 1000 kappaleen kopio 8 eri värille.
Kappaleet julkaistiin vuonna 1991. Kappaleen "Here She Comes Now" esittää Nirvana ja "Venus in Fursin" Melvins. Melvinsin "Venus In Furs"-kappale julkaistiin Velvet Undergroundin albumilla "The Velvet Underground and Nico".
Nirvanan coverkappale julkaistiin Velvetin coverkappaleita sisältävällä albumilla "Heaven And Hell: A Tribute To The Velvet Underground, Volume One". Kappale julkaistiin myös Nirvanan "With The Lights Out"-box setillä vuonna 2004.
Sveštari
Sveštari () on kylä Bulgariassa lähellä Razgradin kaupunkia. Kylä on kuuluisa traakialaisten haudasta, joka on valittu UNESCOn maailmanperintöluetteloon.
Vuonna 1982 löydetty Sveštarin traakialainen hauta 200-luvulta eaa. kuvastaa traakialaisten kulttirakennusten rakenteita. Haudan arkkitehtonista sisustustyyliä pidetään ainutlaatuisena monivärisine puoliksi ihmistä ja puoliksi kasvia esittävineen karyatideineen ja
seinämaalauksineen. Kymmenen veistettyä naishahmoa keskuskammion seinissä ja lynetin koristelut ovat ainoita esimerkkejä tämäntyyppisestä ratkaisuista traakialaisten mailla.
Benedictus VII
Benedictus VII oli paavina lokakuulta 974 – 10. elokuuta 983. Hän oli kotoisin Roomasta korkea-arvoisesta aatelisperheestä, ja toimi ennen paaviksi tuloaan Sutrin piispana. Hän nousi paaviksi kompromissiehdokkaana maanpakoon lähteneen vastapaavi Bonifacius VII:n tilalle.
Bonifacius VII
Bonifacius VII, oikealta nimeltään Franco Ferrucci, oli vastapaavina kahteen otteeseen, vuosina 974 ja 984–985. Hänen oletetaan surmauttaneen paavi Benedictus VI:n vuonna 974. Tämän tultua ilmi hän pakeni Konstantinopoliin mukanaan merkittävä omaisuus, ja palasi Roomaan Otto II:n kuoltua. Hän syrjäytti paavi Johannes XIV:n, joka oli noussut paaviksi Bonifaciuksen poissa ollessa, toimitti tämän vankilaan ja murhautti siellä myrkyllä tai nälkään nännyttämällä. Lyhyen paaviuskauden (984–985) jälkeen Bonifacius VII kuoli äkillisesti, mahdollisesti joutui itse murhatuksi.
Ergonomia
Ergonomia on ihmisen ja tekniikan välisen vuorovaikutuksen kehittämistä, jonka tavoitteena turvallisuus, terveys sekä järjestelmien häiriötön ja tehokas toiminta.
Ergonomia jaetaan yleensä kolmeen osa-alueeseen:
Ergonomiaan alettiin kiinnittää huomiota toisessa maailmansodassa, kun huomattiin eri taistelukoneiden käyttäjien suoritusten parantuvan, kun heidän ei tarvitse olla epämukavasti ohjaamossa. Lisää huomiota ergonomiaan heräsi, kun huomattiin, että yhden vivun paikan vaihtaminen aiheutti uusia onnettomuuksia.
Sana ergonomia tulee kreikan kielen sanoista "ergo" (työ) ja "nomos" (luonnonlait).
Ergonomia on tieteenala joka tutkii ihmisten ja järjestelmän välistä vuorovaikutusta ja ammattiala joka soveltaa teoriaa, periaatteita, dataa ja metodeja suunnitteluun ihmisten hyvinvoinnin ja järjestelmän suorituskyvyn optimoimiseksi.
Benedictus VI
Benedictus VI oli paavina joulukuulta 972 – heinäkuulle 974. Hän oli kotoisin Roomasta ja nousi paaviksi keisari Otto I:n suojeluksessa roomalaisen ylimystön vastustuksesta huolimatta. Paavina ollessaan Benedictus VI vakiinnutti tiettyjen luostarien ja kirkkojen erioikeudet – juuri muuta ei hänen paaviuskaudestaan tiedetä. Keisarin kuoltua paavin vastustajat saivat hänet heitettyä Castel Sant'Angelon tyrmään, jossa hänet surmattiin poliittisista syistä muutamaa kuukautta myöhemmin. Vastapaavi Bonifacius VII:n epäillään myös liittyneen tapahtumien kulkuun.
Next Year
Next Year on yhdysvaltalaisen rockyhtye Foo Fightersin vuonna 2000 julkaistu single. Kappale julkaistiin There Is Nothing Left to Lose albumilla vuonna 1999. Kappaleesta on tehty myös musiikkivideo. Kappale oli amerikkalaisen Ed-televisiosarjan tunnusmusiikkina ensimmäisellä tuotantokaudella.
CD1:
CD2:
Lava-auto
Lava-auto, myös avolava ja pikappi () on tavaran kuljetukseen tarkoitettu yleensä erillisrunkoinen ajoneuvo, jossa ohjaamon takana on avonainen kuormatila.
Lava-autoissa on tavallisia ohjaamoja (standard cab), joissa ohjaamon takaseinä on heti etupenkin selkänojan takana, mutta niitä saa myös pitkäohjaamoisina (extented cab), joissa on tavaratilaa etupenkkien takana. Saatavilla on myös miehistöohjaamo (crew cab), jolloin ohjaamo on neliovinen ja sisältää takapenkin.
Lavan päälle voidaan asentaa kuomu tai pressu suojaamaan kuljetettavia tavaroita.
Keflavíkin kansainvälinen lentoasema
Keflavíkin kansainvälinen lentoasema (IATA: KEF, ICAO: BIKF) on kansainvälinen lentoasema Keflavíkin kaupungissa Islannissa. Se sijaitsee noin 50 kilometrin päässä Reykjavíkistä ja on maan suurin ja tärkein lentoasema.
Yhdysvaltain maavoimien rakentama Keflavíkin kansainvälinen lentoasema avattiin 23. maaliskuuta 1943. Lentokentällä on kaksi kiitotietä, jotka ovat pituudeltaan 3 054 ja 3 065 metriä. Lentoasema palveli 8,7 miljoonaa matkustajaa vuonna 2017.
Keflavíkissä oli Yhdysvaltain sotilastukikohta vuodesta 1951 vuoteen 2006.
The One (Foo Fightersin single)
The One on yhdysvaltalaisen rockyhtye Foo Fightersin vuonna 2002 julkaistu single. Kappaletta ei julkaistu millään Foo Fightersin albumeista mutta se ilmestyi "Orange County" -elokuvan soundtrack-levyllä. Kappaleesta on tehty myös musiikkivideo.
Carlos Lage
Carlos Lage Dávila (s. 15. lokakuuta 1951) on kuubalainen poliitikko, entinen valtioneuvoston varapuheenjohtaja, toimeenpanevan ministerineuvoston sihteeri vuodesta 1992 ja kommunistisen puolueen keskuskomitean politbyroon jäsen.
Lage on lääketieteen tohtori ja sosiologian lisensiaatti. Hän liittyi puolueeseen 1976. Lage ryhtyi politiikkaan jo opiskeluaikoinaan, hän oli yliopisto-opiskelijaliiton varapuheenjohtaja ja kommunistisen nuorisoliiton komitean jäsen. Hänestä tuli kansalliskokouksen edustaja 1976 ja keskuskomitean jäsen 1980. Hän on työskennellyt yliopisto-opiskelijaliiton johdossa Havannassa, kommunistisen nuorisoliiton ensimmäisenä sihteerinä ja toimeenpanevan ministeri komitean sihteeristössä.
Hän on edustanut Kuubaa sitoutumattomien maiden ja Ibero-Amerikan maiden kokouksissa, ollut mukana YK:n 51. yleiskokouksessa. Hän on ollut avustamassa Etiopiassa lastenlääkärinä ja kuubalaisten avustustehtävien johdossa muissa maissa.
Lage tunnetaan siitä, että hän suunnitteli Neuvostoliiton tuen päättymisen jälkeisen taloussuunnitelman. Uusi presidentti Raúl Castro ilmoitti 2. maaliskuuta 2009 hallituksensa uudelleenjärjestelystä ja Lagen erosta tehtävistään.
Lage ilmoitti myöhemmin Granma-lehdessä ulkoministeri Felipe Pérez Roquen tavoin katuvansa virheitään ja sanoutui irti kaikista tehtävistään hallituksessa ja puolueessa sekä jätti parlamenttipaikkansa.
All My Life
All My Life on amerikkalaisen rockyhtye Foo Fightersin single. Single julkaistiin vuonna 2002 Foo Fightersin One by One albumilta. All My Life on One By Onen ensimmäinen single. Kappaleesta on tehty myös musiikkivideo.
All My Life on Foo Fightersin yksi harvoista Hard Rock kappaleista. Kappale on voittannut Grammyn parhaasta hard rock kappaleesta.
Felipe Pérez Roque
Felipe Pérez Roque (s. 28. maaliskuuta 1965) on kuubalainen poliitikko, ulkoministeri toukokuusta 1999 maaliskuuhun 2009. Nimityksensä aikaan hän oli hallituksen nuorin jäsen, ja ainoa vallankumouksen jälkeen syntynyt. Hän on keskuskomitean ja valtioneuvoston jäsen.
Roque on koulutukseltaan sähköinsinööri ja entinen opiskelijajohtaja ja toimi vuosikymmenen presidentti Castron henkilökunnan päällikkönä.
Hänet korvasi ulkoministerinä entinen YK-lähettiläs Bruno Rodríguez Parrilla maaliskuussa 2009, jolloin Pérez Roque jätti kaikki poliittiset tehtävänsä.
Times Like These
Times Like These on yhdysvaltalaisen rockyhtye Foo Fightersin kappale. Kappale julkaistiin singlenä vuonna 2003 albumilta One by One. Kappaleesta on julkaistu kaksi musiikkivideota.
CD1:
CD2:
Low (Foo Fightersin kappale)
Low on amerikkalaisen rockyhtye Foo Fightersin kolmas single albumilta One by One. Single julkaistiin vuonna 2003. Musiikkikanava MTV kieltäytyi näyttämästä kappaleen musiikkivideota sen härskiyden takia. Videolla ovat vain Dave Grohl ja Jack Black, eikä muita Foo Fightersin jäseniä näy videossa kertaakaan.
CD1:
CD2:
Laura Esquivel
Laura Esquivel (s. 30. syyskuuta 1950, México) on meksikolainen kirjailija.
Esquivel on koulutukseltaan opettaja. Hän on kirjoittanut lasten teatterille, televisiolle ja tehnyt ennen ensimmäisen romaaninsa ilmestymistä elokuvakäsikirjoituksia. Esquivel tuli tunnetuksi esikoisteoksestaan "Pöytään ja vuoteeseen" (1989). Se on rakkausromaani, jossa keskeisiä ovat ruoka ja ruoanlaitto. Kirjan alkuperäinen nimi "Como agua para chocolate" tarkoittaa sananmukaisesti käännettynä ”Kuin suklaa suhteessa veteen”. Esquivel tarkoittaa sillä, että ellei saa sitä, jota rakastaa, on kuin joutuisi tyytymään suklaan sijasta veteen.
Kirja kertoo siitä, kuinka De la Garzan perheen kolmesta tyttärestä nuorin, Tita, joutuu huolehtimaan ikääntyvästä leskiäidistään. Tarina tuo mieleen Federico Garcia Lorcan näytelmän "Bernarda Alban talo", jossa voimakastahtoinen äiti yrittää kahlita nuorimman sisaruksista kieltämällä tätä rakastamasta miestä, jonka hän haluaa naittaa toiselle sisarelle.
Romaani on käännetty 35 kielelle, ja se teki historiaa pysyttelemällä myyntilistojen kärjessä Yhdysvalloissa sekä englanniksi että espanjaksi. Kirjasta on tehty myös elokuvaversio "Suklaata iholla". Elokuvan ohjasi Alfonso Arau, jonka kanssa Esquivel oli naimisissa.
Ennen menestysromaaniaan Esquivel oli jo kirjoittanut keittokirjoja ja ruoanlaiton filosofiaa käsitteleviä kirjoja. Romaanin reseptit ovat peräisin hänen isoäitinsä vanhoista vihkosista.
"La ley del amor" (1996, "Rakkauden laki") -romaanin tapahtuvat sijoittuvat tulevaisuuteen. Kuvasta, tekstistä ja musiikista koostuva multimediateos sisältää CD-levyn, joka on sekoitus eri musiikkilajeja oopperaesityksistä kansanmusiikkiin.
Ricardo Alarcón
Ricardo Alarcón de Quesada (s. 21. toukokuuta 1937) on Kuuban parlamentin puhemies 1993–.
Alarcón on valmistunut Havannan yliopistosta filosofian tohtoriksi. Hän meni yliopistoon 1954, jossa liittyi opiskelijaliikkeeseen ja Castron 26. heinäkuuta -liikkeeseen, joka pyrki syöksemään vallasta Fulgencio Batistan. Alarcón avusti sissiliikkeen nuorisoprikaatin järjestämisessä.
Vallankumouksen jälkeen Alarcón nimitettiin 1962 ulkoministeriön Amerikka-osaston johtoon, mistä alkoi hänen diplomaatinuransa. Hän oli 1966–1978 Kuuban pysyvänä edustajana Yhdistyneiden kansakunnissa ja sen yleiskokouksen varapuheenjohtajana, YK:n kehitysohjelman hallintojohtajana ja palestiinalaisten oikeuksien komitean varapuheenjohtajana. Hänestä tuli 1978 varaulkoministeri ja 1992 ulkoministeri. Helmikuussa 1993 hänet nimitettiin kansalliskokouksen puhemieheksi.
Hän asui Manhattanilla 12 vuotta, mutta virassaan Kuuban hallituksessa sai poistua vain 25 mailin etäisyydelle Yhdistyneiden kansakuntien toimistoista. Elokuussa 2000 häneltä evättiin viisumi Yhdysvaltoihin Parlamenttienvälisen liiton kokoukseen.
Alarcón ajaa Kuuban asiaa kansainvälisessä mediassa ja on kampanjoinut mm. viiden syyskuussa 1998 Miamissa vakoilusta vangitun kuubalaisen puolesta ja vaatinut Cubanan lennon 455 räjäytyksestä syytetyn Luis Posadan luovuttamista oikeuteen.
Luettelo Suomen kuntien koordinaateista
Tämä artikkeli on luettelo Suomen kuntien koordinaateista. Koordinaatit on esitetty WGS 84 -koordinaattijärjestelmässä.
Nykyisten kuntien koordinaattien pohjana ovat peruskartalta löytyvät vastaavat kuntien nimet. Koordinaatit on otettu Paikkatietoikkunan kartasta.
Entisten kuntien koordinaattien pohjana ovat peruskartalta löytyvät vastaavat paikannimet. Koordinaatit on otettu Paikkatietoikkunan kartasta. Huomautus-sarakkeessa on mainittu, mihin paikannimeen koordinaatit perustuvat, jos entisen kunnan nimeä ei ole peruskartassa.
Luovutettujen alueiden kunniksi on tässä laskettu kokonaan Neuvostoliitolle luovutetut kunnat sekä sellaiset osittain luovutetut kunnat, jotka lakkautettiin pian alueluovutusten jälkeen. Mukana on myös Kyyrölä, joka lakkautettiin jo ennen alueluovutuksia. Koordinaatit perustuvat kuntien kirkkojen sijainteihin ja ne on etsitty Karjalan kartat -palvelusta. Jos kirkkoa ei ole tai sitä ei löydy kartoista, niin koordinaatit perustuvat johonkin paikannimeen. Karjalan kartat -palvelu ei kata koko luovutettua aluetta, joten osa koordinaateista on Google Maps -karttapalvelusta. Google Mapsista etsittyjen kohteiden sijainnit ovat likimääräisiä.
Have It All
Have It All on rockyhtye Foo Fightersin neljäs singlejulkaisu albumilta One by One.
Kappale julkaistiin singlenä vuonna 2003. Singlessä on myös popmuusikko Princen kappale "Darling Nikki" Foo Fightersin esittämänä. Darling Nikki -kappale ylsi vuonna 2004 single-listalla 15. sijalle.
When You Say Nothing at All
”When You Say Nothing at All” on Paul Overstreetin ja Don Schlitzin kirjoittama musiikkikappale, joka lukeutuu peräti kolmen esittäjän kuuluisimpiin kappaleisiin: Keith Whitleyn versio nousi Billboardin Hot Country Songs -listan huipulle joulukuussa 1988 ja Alison Kraussin versio oli hänen soolouransa ensimmäinen top-10-hitti vuonna 1995. Vuonna 1999 kappaleen versioi irlantilainen laulaja Ronan Keating elokuvan "Notting Hill" soundtrackille.
”When You Say Nothing at All” julkaistiin Keatingin soolouran ensimmäisenä singlenä 26. heinäkuuta 1999 Britteinsaarilla, missä se meni ykköseksi sekä Britanniassa että Irlannissa. Britanniassa se myi kultaa. Single nousi myös Suomen viralliselle listalle. Kappale on myös Keatingin vuonna 2000 julkaistulla debyyttialbumilla "Ronan". Vuonna 2003 Keating julkaisi singlestä uuden version duettona Paulina Rubion kanssa Latinalaisen Amerikan markkinoita varten. Siinä yksi säkeistöistä on lauletaan espanjaksi.
Nämä ovat Keatingin singlen ”When You Say Nothing at All” yleisimmät julkaisut.
UK CD single versio 1
UK CD single versio 2
ETCS
ETCS () on eurooppalainen junien automaattisen kulunvalvonnan standardi. Se on suunniteltu korvaamaan nykyisin Euroopassa käytössä olevan 14 keskenään yhteensopimatonta kulunvalvontajärjestelmää. Standardi kehitettiin EU-direktiivin 96/48/EC vastineeksi. ETCS-järjestelmää on koekäyttänyt kuusi eurooppalaista rautatieyhtiötä vuodesta 1999. ETCS on osa ERTMS-hanketta.
ETCS-järjestelmän pääkomponentit ovat baliisi, veturin ajotietokone sekä radiokeskus.
Ajotietokoneeseen syötetään ennen matkan alkua junaa koskevat tiedot suurimmasta sallitusta nopeudesta ja junan jarrutuskyvystä. Matkan aikana ajotietokoneen päätehtävä on tulkita radalla sijaitsevien baliisien veturiin välittämiä tietoja opastinten opasteista ja radanvarren merkeistä. Näiden tietojen perusteella ajotietokone rajoittaa junan nopeutta rajoitusten mukaiseksi, ja estää seis-opastetta näyttävä opastimen ohittamisen.
Best of You
”Best of You” on yhdysvaltalaisen rockyhtyeen Foo Fightersin kappale, joka julkaistiin vuonna 2005 ensimmäisenä singlenä yhtyeen kolmannelta albumilta "In Your Honor". Siitä on tehty myös musiikkivideo. Liveversio kappaleesta julkaistiin vuonna 2005 yhtyeen EP:llä "Five Songs and a Cover" ja toisen kerran tuplasinglellä ”No Way Back” / ”Cold Day in the Sun”.
”Best of You” -musiikkivideon on ohjannut Mark Pellington, joka tunnetaan Pearl Jamin ”Jeremy”-kappaleen videon ohjauksesta. ”Best of You” on Foo Fightersin tunnetuimpia kappaleita, ja se oli neljännellä sijalla "Triple J Hottest 100" -listalla, mikä on yhtyeen paras sijoitus kyseisellä listalla.